Държавен вестник, бр. 87, 2017 г., стр. 35

БРОЙ  87	
Д Ъ Р Ж А В Е Н  В Е С Т Н И К 	
СТР.  35  
ВЪРХОВЕН 
АДМИНИСТРАТИВЕН СЪД
РЕШЕНИЕ № 5579  
от 3 май 2017 г.
по административно дело № 12935 от 2016 г.
Върховният административен съд на Репуб­
лика България – седмо отделение, в съдебно 
заседание на двадесет и седми март две хиляди 
и седемнадесета година в състав: председател: 
Боян Магдалинчев, членове: Иван Раденков, 
Мирослава Керимова, при секретар Мари-
нела Цветанова и с участието на прокурора 
Чавдар Симеонов изслуша докладваното от 
съдията Мирослава Керимова по адм. дело 
№ 12935/2016 г.
Производството е по реда на чл. 185 и 
следващите от Административнопроцесуалния 
кодекс (АПК).
Образувано е по жалби на Генади Тенев 
Тенев от Бургас и сдружение с нестопанска 
цел „Синдикална федерация на служителите 
в МВР“, София, срещу заповед № 8121з-663 
от 5.06.2015 г. на министъра на вътрешните 
работи, с която се изменя заповед № 8121з-791 
от 28.10.2014 г. за определяне размерите на 
допълнителните възнаграждения за полагане 
на труд през нощта между 22,00 ч. и 6,00 ч., 
за полагане на труд на официалните празни-
ци и за времето на разположение, условията 
и реда за тяхното изплащане на държавните 
служители в МВР, изменена със заповед 
№ 8121з-40 от 15.01.2015 г. на същия орган. 
Жалбоподателите релевират възражения за 
нищожност на оспорената заповед. Правят 
искане за присъждане на направените по 
делото разноски. 
Сдружение „Синдикат на служителите в 
МВР“, присъединен оспорващ по реда на чл. 189, 
ал. 2 АПК, взема становище за основателност 
на жалбите. Претендира разноски по делото. 
Ответната страна – министърът на вът­
решните работи, оспорва жалбите. Моли да 
бъдат отхвърлени, като на Министерството на 
вътрешните работи се присъди възнаграждение 
с оглед участието на юрисконсулт в процеса. 
Представителят на Върховната администра-
тивна прокуратура дава мотивирано заклю-
чение за нищожност на обжалваната заповед. 
При извършена служебна проверка за 
допустимост на жалбите съдът констатира 
следното: 
Сдружението – жалбоподател, и сдруже-
нието – присъединен оспорващ, са юриди-
чески лица с нестопанска цел, учредени да 
отстояват и защитават основните социално-
икономически и трудови интереси и права на 
членовете си в сферата на труда, трудовата 
заетост, служебните отношения, социалното 
и здравното осигуряване, да осъществяват 
синдикална защита и да подпомагат профе-
сионалната реализация на своите членове с 
цел осигуряване на високо жизнено равнище 
и др. Жалбоподателят Тенев е служител в 
Министерството на вътрешните работи (об-
стоятелство, неоспорено от страните). 
Жалбите са допустими, тъй като са депо-
зирани съответно от сдружение с нестопанска 
цел – организация по смисъла на § 1, т. 2 от 
допълнителната разпоредба на АПК, и от 
физическо лице – служител в МВР, които 
имат правен интерес от оспорването съгласно 
чл. 186, ал. 1 АПК. Сдружението с нестопанска 
цел „Синдикална федерация на служителите в 
МВР“ е съсловна организация, учредена с цел 
да защитава трудовите, служебните и социал-
ните права на полицейските служители, чиито 
интереси са засегнати пряко от оспорената 
заповед на министъра на вътрешните работи. 
Посочените мотиви касаят и правния интерес 
на присъединения оспорващ по реда на чл. 189, 
ал. 2 АПК. Като служител във ведомството 
жалбоподателят Тенев също е засегнат пряко 
и непосредствено от акта, поради което и за 
него е налице правен интерес от оспорване 
на заповедта.
Предвид претендираната нищожност и 
характера на обжалвания акт жалбите са 
допустими и предвид нормативно регламен-
тираната възможност за предявяването им 
без ограничение във времето. 
По съществото на спора, като взе предвид 
изложеното в жалбите, становищата на стра-
ните и събраните по делото доказателства, 
настоящият състав на Върховния администра-
тивен съд приема следното от фактическа и 
правна страна: 
Оспорената заповед е постановена на ос-
нование чл. 179, ал. 2 във връзка с ал. 1 от 
Закона за Министерството на вътрешните 
работи (ЗМВР). 
Съгласно чл. 179, ал. 1 ЗМВР на държав-
ните служители се изплащат допълнителни 
възнаграждения за научна степен, за полага-
не на труд през нощта от 22,00 до 6,00 ч., за 
полагане на труд на официални празници и 
за времето на разположение. Видно от ал. 2, 
размерът на допълнителните възнаграждения 
по ал. 1 и по чл. 178, ал. 1, т. 2 и 5, условията 
и редът за тяхното изплащане се определят със 
заповед на министъра на вътрешните работи. 
Независимо от наименованието си ос-
порената заповед представлява подзаконов 
нормативен акт по смисъла на чл. 75, ал. 1 и 
2 АПК, доколкото с нея се изменя предход-
на заповед на същия орган, имаща характер 
на подзаконов нормативен акт. Изменената 
заповед съдържа административноправни 
норми – определя максималния размер и